**Zápisnica z 1.riadneho zasadnutia Rady školy v šk.roku 2014/2015 zo dňa 27.10. 2014**

1. Privítanie, úvod
2. Správa o výchovno-vzdelávacej činnosti, jej výsledkoch a podmienkach ZŠ a MŠ Chorvátsky Grob v šk.roku 2014/2015
3. Plán činností ZŠ a MŠ v školskom roku 2014/2015
4. Školský vzdelávací program 2014/2015
5. Harmonogram riadnych zasadnutí Rady školy v šk.roku 2014/2015
6. Štatút Rady školy – aktualizácia
7. Rôzne, diskusia
8. Záver
9. Predsedníčka Rady školy, p. Blaščáková privítala prítomných členov a nových členov delegovaných zriaďovateľom (p.Zemanová a p.Škovránek), zamestnanci obecného úradu v Chorvátskom Grobe. Ďalšou novou členkou, zastupujúcou rodičov detí MŠ Rubínová je p.Simandelová

Prítomní viď. Prezenčná listina

Hostia: P. riaditeľka Leštinská

1. P. riaditeľka školy (Dr. Leštinská) predniesla Správu o výchovno-vzdelávacej činnosti, jej výsledkoch a podmienkach ZŠ a MŠ Chorvátsky Grob v šk.roku 2014/2015. Členovia mali správu k nahliadnutiu vopred, v elektronickej podobe. Jej obsah bol prerokovaný a schválený na dvoch pedagogických radách – samotatne na úrovni MŠ a ZŠ. Na jej spracovávaní sa podieľali zástupkyne p.Košťáliková (ZŠ) a p. Kabátová (MŠ). P. riaditeľka správu skompletizovala a uviedla do predpísanej formálnej podoby.

Hlasovanie za prijatie správy a jej odporúčanie schváliť ju zriaďovateľom:

ZA prijatie: 9 hlasov

PROTI: 0 hlasov

ZDRŽAL SA: 0 hlasov

Členovia RŠ odporúčajú zriaďovateľovi správu schváliť.

1. Plán činností ZŠ predstavila p. riaditeľka, plánované akcie sú zoradené chronologicky.( viď. Príloha.)

Plán činností MŠ predstavila p. Bihalová, plánované akcie sú každoročne overené, obľúbené u rodičov aj detí. (viď príloha) Aktivity pre MŠ budú rovnaké pre všetky alokované pracoviská. P. riaditeľka zdôraznila posilovanie enviromentálnych aktivít, spoluprácu s obcou, seniormi. Krúžková činnosť v MŠ sa aj tento rok stretla so záujmom zo strany rodičov a detí.

1. Školský vzdelávací program na rok 2014/2015 vychádza z predchádzajúceho, je k dispozícii verejnosti na webe školy.
2. Program a predbežné dátumy riadnych zasadnutí Rady školy bolipredložené členom RŠ. Termíny a predmet rokovania (viď príloha). Členovia jednohlasne súhlasili s predloženým Harmonogramom riadnych zasadnutí Rady školy v šk. Roku 2014/2015.
3. Štatút Rady školy bol aktualizovaný. Zmenené boli niektoré fomálne pojmy, doplnený bol o problematiku dopĺňania členov. Delegovanie členov za zriaďovateľa bude formou delegačnej listiny. Navrhovaný dokument bol členom RŠ predstavený popred, elektonickou formou.

Hlasovanie ze aktualizovaný štatút:

ZA : 9 hlasov

PROTI: 0 hlasov

ZDRŽAL SA: 0 hlasov

1. Rôzne, diskusia:

p.riaditeľka: Škola sa zapojila do výzvy: Obnov si svoju jedáleň. Podrobnosti sú uvedené na webovej stránke školy

p. Bihalová: Činnosť škôlky predĺžená do 17.30 sa javí ako neefektívna, nevyužíva ju veľa rodičov. Po presnejšom skúmaní (štatistika) vedenie školy prehodnotí jej opodstatnenosť.

p. Vydrová: Za prostriedky v OZ pri miestnej škole sa dokúpia knihy a pomôcky na vyučovanie podľa potrieb učiteľov.

p. Leštinská: Zriaďovateľ informoval p. riaditeľku, že obdržal anonymný mail, ktorý poukazuje na netransparentné “vyberanie” peňazí na pomôcky. Respektíve za nevydávanie prijmových dokladov. Záležitosťou sa po vysvetlení celej problematiky zaoberá právne oddelenie obecného úradu. Napriek tomu, že ide o anonymný podnet, zriaďovateľ dotyčnému odpovie a vysvetlí spomínanú problematiku.

1. Predsedníčka Rady školy sa poďakovala prítomným za účast a spoluprácu.

Zapísala:

PaedDr. Erika Goliašová

Overila:

PaedDr. Katarína Blaščáková

V Chorvátskom Grobe 27.10 2014